OzLabs/hebrew-wiki-articles huggingface dataset:
קתרין לנגפורד

קתרין לנגפורד (באנגלית: Katherine Langford; נולדה ב-29 באפריל 1996) היא שחקנית אוסטרלית, הידועה בעיקר בשל תפקידה בסדרה "13 סיבות", בה היא מגלמת נערה שהחליטה לשים קץ לחייה ובתור נימואה בסדרה "מכשפת".

== ילדותה ==
קתרין לנגפורד נולדה בפרוורי העיר פרת' שבאוסטרליה. בתם הבכורה של זוג רופאים, אליזבת (לבית גרין) וסטיבן לנגפורד. אחותה הצעירה היא השחקנית ג'וזפין לנגפורד. קתרין החלה שיעורי פיתוח קול ב-2005, כשהייתה בת 9. בתיכון למדה בבית ספר מודרני למחוננים ומצטיינים, שם עסקה במוזיקה, בתיאטרון ובספורט והייתה שחיינית ברמה ארצית. לנגפורד סיימה את לימודי התיכון ב-2014 וניסתה להתקבל ללימודי משחק. בין 2014 ל-2015, למדה במכללה לריקוד ולאמנויות הקולנוע, שם השתתפה בהפקה גדולה של מחזמר.

== קריירה ==
לנגפורד השתתפה בשני סרטים קצרים ב-2015, כמו "Imperfect Quadrant" ו-"Daughter". לנגפורד גילמה את הדמות הראשית, סקרלט, בסרט הקצר "Daughter" שהוצג בבכורה בפסטיבל קאן ב-2016. שיחקה גם בסרט "The Misguided".

לנגפורד נבחנה לתפקיד הראשי ב-"13 סיבות" בסקייפ, כאשר מעולם לא עבדה בארצות הברית. בסדרה, המהווה עיבוד טלוויזיוני של ספר בעל שם דומה, היא שיחקה תלמידת תיכון אמריקאית בשם האנה בייקר, שמשתפת מדוע בחרה לשים קץ לחייה. בעוד דמותה של האנה עמדה במחלוקת, מבקרי הטלוויזיה היללו פה אחד את הופעתה של לנגפורד, ואף כינו אותה 'תגלית השנה'. היא זכתה לשבחים ולתהילה רבה בעקבות תפקידה בסדרה.

בדצמבר 2016, היא חתמה בסוכנות המפורסמת WME בה חתומים עשרות מהשחקנים והבמאים המפורסמים בהוליווד.

באוקטובר 2018 לוהקה ל"נוקמים: סוף המשחק". עם זאת, סצנותיה נחתכו מהגרסה הסופית של הסרט, כאשר הבמאים האחים רוסו חשפו כי לנגפורד לוהקה כגרסה בגיל העשרה לבתו של טוני סטארק, מורגן. הסצנה שלה הוסרה כאשר השינוי בשחקנים בלבל את הקהל והבמאים הבינו שאין קשר רגשי עם הגרסה הישנה יותר של הדמות.

בשנת 2018 כיכבה לצד ניק רובינסון בסרט "באהבה, סיימון" ושיחקה שם את ליאה.

בשנת 2019 שיחק בסרט קומדיה השחורה של ריאן ג'ונסון, "רצח כתוב היטב".

בשנת 2020 גילמה הדמות הראשית, נימואה, בסדרת הטלוויזיה "מכשפת" של נטפליקס.

בשנת 2022 שיחקה במיני סדרה האוסטרלית "Savage River".

באוקטובר 2022, לוהקה לגלם את סמנתה בירד בסדרת הדרמה "The Venery of Samantha Bird" בערוץ Starz.<ref></ref> הסדרה צילמה שישה פרקים לפני שנאלצה להשהות את ההפקה עקב שביתה של גילדת התסריטאים של אמריקה ב-2023. בספטמבר 2023, הוכרז שהסדרה לא תחדש את הצילומים בעקבות השביתה.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="2" |2018
|באהבה, סיימון
|ליאה בורק
|
|-
|The Misguided
|ואנסה
|
|-
|2019
|רצח כתוב היטב
|מג ת'רומבי
|
|-
|2020
|תיכון פיצוץ 
|מארה קרלייל
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2017–2018
|13 סיבות
|האנה בייקר 
|תפקיד ראשי (עונות 1–2); 26 פרקים
מועמדת פרס גלובוס הזהב לשחקנית הטובה ביותר בסדרת דרמה <small>(2018)</small>
|-
|2018
|רובוט צ'יקן
|סטפני
|דיבוב; פרק: "No Wait, He Has a Cane"
|-
|2020
|מכשפת
|נימוּאֶה
|תפקיד ראשי; 10 פרקים
|-
|2022
|Savage River
|מיקי אנדרסון
|תפקיד ראשי; 6 פרקים
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה אוסטרליות
קטגוריה:אוסטרליות שנולדו ב-1996
קטגוריה:אוסטרלים שנולדו ב-1996
אוראל לוי

אוראל לוי (נולד ב-1996 באשדוד) הוא כדורסלן ישראלי בגובה 2.17 מ' המשחק בעמדת הסנטר בהפועל אשדוד מהליגה הארצית דרום בכדורסל.

אוראל היה הישראלי הגבוה ביותר, כשנכון לשנת 2022 המחזיק בשיא הוא אחיו גלעד שגובהו 2.20 מ'. לשניים שני אחים נוספים גבוהים ומשחקים כדורסל: יוגב, השני בגילו אחרי אוראל, שגובהו 2.10 מ', ונבו הצעיר בן ה-16 ב-2022 שגובהו 2.02 מ', כשאביהם איתי בגובה 1.93 מ' ואימם נילי בגובה 1.90 מ'. בכך משפחת לוי מאשדוד היא המשפחה הגבוהה בישראל ומהגבוהות ביותר בעולם.

==חיים מוקדמים==
לוי גדל באשדוד במשפחה דתית לאומית ואף למד בישיבת בני עקיבא "נווה הרצוג" בניר גלים. אביו בן למשפחה מיהדות תימן ואילו אמו היא בת להורים מיהדות אלג'יריה. הוא החל לשחק כדורסל בכיתה ב' ושיחק במסגרת בית"ר אשדוד. בגיל 14 החליט לפרוש מהקבוצה בשל רצונו להתקדם ברמת הכדורסל ובשל סירוב האגודה לשחררו נאלץ לשבת שנה מחוץ לאימוני כדורסל מקצועיים, הוא עבר בגיל 15 להתאמן באקדמיית הכדורסל שבמכון וינגייט תחת פיקוחם של יעקב ג'ינו ונתי כהן (שהביא אותו לתוכנית) שדואגים לפיתוח שחקנים גבוהים.

בשל בעיה מולדת בכף רגלו כמעט ונאלץ לפרוש מכדורסל מקצועני בגיל 18, אך סירב להצעת רופאיו ועבר ניתוח שחיפה חלקית על הבעיה שממנה סבל שם. לוי שירת בצה"ל כמש"ק דת על תקן ספורטאי מצטיין שאפשר לו לשלב קריירה ספורטיבית עם מילוי חובת השירות.

==קריירה מקצוענית==
לוי החל את הקריירה המקצוענית שלו בעונת 2014/2015 כשהוחתם במאי 2015 במדי אליצור יבנה מהליגה הלאומית בכדורסל שבה שיחק גם במסגרת הנוער. הוא הוחתם לשחק בקבוצה גם בעונת 2015/2016 אך הקבוצה לא עמדה ביעדיה באותה העונה ונשרה לליגה הארצית בכדורסל.

בעונת 2016/2017 עבר לשחק במדי מכבי בת-ים שגם היא מהליגה הארצית, איתה הגיע לגמר הפלייאוף של הליגה אך הפסיד 2:1 בסדרה לקבוצתו לשעבר, אליצור יבנה, בתום העונה שעלתה וחזרה לליגה הלאומית.

==הערות שוליים==

קטגוריה:כדורסלנים ישראלים
קטגוריה:כדורסלני אליצור יבנה
קטגוריה:אשדוד: כדורסלנים
קטגוריה:ישראלים שנולדו ב-1996
עונת 2008/2009 בליגה האדריאטית

עונת 2008/2009 בליגה האדריאטית הייתה העונה השמינית של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 3 קבוצות, קרואטיה - 4 קבוצות, בוסניה והרצגובינה - קבוצה בודדת, סרביה - 5 קבוצות, מונטנגרו - קבוצה בודדת.

המשחק הראשון התקיים ב-4 באוקטובר 2008 ותחרות הסתיימה ב-18 באפריל 2009. בתחרות השתתפו 14 קבוצות. 

התחרות כללה העונה הסדירה (26 סיבובים) ושלב הפיינל פור. 

העונה הסתיימה בניצחון של פרטיזן בלגרד מסרביה, בפעם השלישית בתולדות המועדון ובפעם השלישית ברציפות

==טבלת הליגה==
{| class="wikitable" style="text-align:right"
|-
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|- style="background:#dfd;"
| 1.|| פרטיזן בלגרד||26||23||3||1966||1771|| 195||49
|- bgcolor="#ddffdd"
| 2.|| ציבונה||26||19||7||2088||1945|| 143||45
|- bgcolor="#ddffdd"
| 3.|| המופארם||26||19||7||2082||1987|| 95||45
|- bgcolor="#ddffdd"
| 4.|| הכוכב האדום בלגרד||26||19||7||2010||1913|| 97||45
|-
| 5.|| זאדאר||26||17||9||2139||1935|| 204||43
|-
| 6.|| בודוצ'נוסט||26||15||11||2017||1972|| 45||41
|-
| 7.|| בוסנה ||26||11||15||2025||2062||37-||37
|-
| 8.|| ז'לזניק||26||10||16||2071||2094||23-||36
|-
| 9.|| יוניון אולימפיה||26||10||16||1981||1999||18-||36
|- bgcolor="#ffdddd"
| 10.|| ספליט||26||10||16||1899||2014||115-||36
|- bgcolor="#ffdddd"
| 11.|| קרקה ||26||9||17||1897||2041||144-||35
|-
| 12.|| הליוס||26||8||18||1897||2010||113-||34
|-
| 13.|| זאגרב||26||8||18||1983||2100||117-||34
|- bgcolor="#ffdddd"
| 14.|| וויוודינה ||26||4||22||1967||2179||212-||30
|}

==פיינל פור==
המשחקים נערכו בטיבולי הול, ליובליאנה

==קישורים חיצוניים==
[http://sportnet.rtl.hr/statistika/92/rezultati/ נתונים מפורטים של העונה]

קטגוריה:תחרויות כדורסל ב-2008
קטגוריה:תחרויות כדורסל ב-2009
קטגוריה:עונות בליגה האדריאטית
עונת 2009/2010 בליגה האדריאטית

עונת 2009/2010 בליגה האדריאטית הייתה העונה התשיעית של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 2 קבוצות, קרואטיה - 4 קבוצות, בוסניה והרצגובינה - 2 קבוצות, סרביה - 5 קבוצות, מונטנגרו - קבוצה בודדת.

המשחק הראשון התקיים ב-10 באוקטובר 2009 ותחרות הסתיימה ב-25 באפריל 2010. בתחרות השתתפו 14 קבוצות. 

התחרות כללה העונה הסדירה (26 סיבובים) ושלב הפיינל פור. 

העונה הסתיימה בניצחון של פרטיזן בלגרד מסרביה, בפעם הרביעית (ברצף) בתולדות המועדון.

==טבלת הליגה==
{| class="wikitable sortable" style="text-align:right"
|-
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|- style="background:#dfd;"
| 1|| ציבונה ||26||20||6||2038||1802||236||46
|- bgcolor="#ddffdd"
| 2|| פרטיזן בלגרד ||26||20||6||2021||1842||179||46
|- bgcolor="#ddffdd"
| 3|| המופארם ||26||17||9||2059||1912||147||43
|- bgcolor="#ddffdd"
| 4|| יוניון אולימפיה ||26||15||11||2004||1875||129||41
|-
| 5|| בודוצ'נוסט||26||15||11||1964||1876||88||41
|-
| 6|| זאגרב||26||14||12||2054||2076||22-||40
|-
| 7|| צדביטה זאגרב ||26||13||13||2037||2097||60-||39
|-
| 8|| זאדאר ||26||13||13||2118||1960||158||39
|-
| 9|| הכוכב האדום בלגרד ||26||11||15||2069||2012||57||37
|-
| 10|| שירוקי ||26||11||15||1949||2013||64-||37
|-
| 11|| רדניצ'קי קרגוייבץ ||26||11||15||1826||2008||182-||37
|-
| 12|| ז'לזניק ||26||10||16||1965||2055||90-||36
|-
| 13|| בוסנה||26||6||20||1778||2053||275-||32
|- bgcolor="#ffdddd"
| 14|| הליוס ||26||6||20||1756||2057||301-||32
|}

==פיינל פור==
המשחקים נערכו בזאגרב ארנה, בלגרד

==קישורים חיצוניים==
[http://sportnet.rtl.hr/statistika/143/rezultati/ נתונים מפורטים של העונה]

קטגוריה:תחרויות כדורסל ב-2010
קטגוריה:תחרויות כדורסל ב-2009
קטגוריה:עונות בליגה האדריאטית
יחסי צרפת – קוריאה הצפונית

לצרפת וקוריאה הצפונית יחסים מוגבלים מאוד. צרפת היא אחת משלוש המדינות היחידות באיחוד האירופי (יחד עם אסטוניה ופורטוגל) שלא מקיימת יחסים דיפלומטיים עם קוריאה הצפונית ואחת משלוש המדינות היחידות בעולם (יחד עם יפן וקוריאה הדרומית) שלא מכירה באופן רשמי בקוריאה הצפונית.

לפי סקר של ה-BBC מ-2013, 81% מהצרפתים מאמינים שלקוריאה הצפונית השפעה שלילית על העולם. 9% מהצרפתים מאמינים שלקוריאה הצפונית השפעה חיובית על העולם.

== היסטוריה ==
באופן רשמי, מעולם לא התקיימו יחסים בין קוריאה הצפונית וצרפת כמדינות. צרפת לא מכירה בקוריאה הצפונית, ולכן, צרפת מכירה בשלטון דה-יורה של קוריאה הדרומית בכל קוריאה.

העמדה הרשמית של צרפת היא שצרפת תשקול להכיר בקוריאה הצפונית ולקיים עמה יחסים דיפלומטים, אם וכאשר תפסיק את תוכנית הגרעין שלה ותשפר את מצב זכויות האדם בה.

נשיא צרפת פרנסואה מיטראן ביקר בקוריאה הצפונית ב-1981, אך הביקור לא הוביל לצעד מדיני כלשהו.

ב-2009, נשיא צרפת ניקולא סרקוזי מינה את ז'אק לאנג, פוליטיקאי סוציאליסט צרפתי, לנציג המיוחד שלו בקוריאה הצפונית. לאנג ביקר בפיונגיאנג ב-9 בנובמבר למה שכינה 'משימת הקשבה', שמטרתה להרחיב את הקשרים בין צרפת וקוריאה הצפונית ולדון בתוכנית הגרעין של האחרונה. לאנג תדרך מספר דיפלומטים בכירים (כולל תת-מזכיר המדינה האמריקני ג'יימס סטיינברג, ושגרירים של מספר מדינות, בהן רוסיה) באשר למשימתו לפני שזו פורסמה. היו שהטילו ספק בכישוריו של לאנג, אך הוא טען שהוא הונע על ידי 'ההשראה' מהשינוי שעוברת קוריאה הצפונית.

ב-18 בדצמבר 2009, קוריאה הצפונית קיבלה את הצעת צרפת לייסד שיתוף פעולה בתחום התרבות, כצעד ראשון בנורמליזציה ביחסי שתי המדינות. בספטמבר 2011 משרד החוץ הצרפתי הצהיר שצרפת 'על סף' פתיחת משרד בקוריאה הצפונית, שיעסוק, בנוסף לשיתוף פעולה בתחום התרבות, בייצוג קבוצות הסיוע הצרפתיות שפועלות בקוריאה הצפונית. דובר משרד החוץ הצרפתי מסר גם שהדיפלומט הצרפתי Olivier Vaysset יעמוד בראש המשרד, "בהתחשב בצרכים שזוהו בתחום התרבות ובתחום ההומניטרי". המשרד נפתח ב-10 באוקטובר 2011. ממשלת צרפת הבהירה שפתיחת המשרד לא מהווה הכרה בקוריאה הצפונית; הכרה כזו עודנה תלויה ב"שיפור בנושא הגרעיני, ביחסים בין שתי הקוריאות, במצב ההומניטרי ובמצב זכויות האדם".

== יחסים כלכליים ותרבותיים ==
היחסים הכלכליים בין שתי המדינות מוגבלים גם הם. ב-2016, הסחר ביניהן עמד על 8.2 מיליון יורו בלבד, והייצוא הצרפתי לקוריאה הצפונית עמד על 2 מיליון יורו.

54 אזרחים צרפתים גרים בקוריאה הצפונית, נכון ל-2005, כולם עובדים בארגוני סיוע הומניטרי. צרפת מגישה סיוע כלכלי לקוריאה הצפונית, ומאפשרת למספר מוגבל של סטודנטים צפון-קוריאנים ללמוד בצרפת בכל שנה.

הסרט הצפון-קוריאני 'יומן התלמידה' יצא לאקרנים בצרפת בסוף 2007.

==קישורים חיצוניים==

== הערות שוליים ==
אין עם מי לדבר

אין עם מי לדבר הייתה תוכנית טלוויזיה סאטירית ששודרה בערוץ 2 בין השנים 1993–1995. התוכנית שודרה במסגרת שידורי רשת והנחה אותה יאיר גרבוז. בין חברי הצוות הקבוע: דני קרמן, יהונתן גפן, אלדד זיו, דניאלה שמי, אהרון שמי, אודיה קורן, יאיר ניצני ורובי ריבלין, לימים נשיא המדינה. גיל קופטש התארח בתוכנית מספר פעמים.

חברי הצוות היו דנים בענייני השעה באופן הומוריסטי, תוך שילוב משפטי מחץ.

התוכנית היוותה השראה לתוכנית גב האומה.

== קישורים חיצוניים ==

==הערות שוליים==

קטגוריה:ערוץ 2: תוכניות וסדרות
קאדילק נארט

קאדילק נארט (באנגלית: Cadillac NART) היא מכונית קונספט של חטיבת קאדילק בחברת ג'נרל מוטורס האמריקאית. הדגם הוצג בשנת 1970, ותוכנן על ידי "זאגאטו".

הדגם "קאדילק נארט" הוגדר כמכונית ספורט בתצורת קופה, 2 דלתות, 4 מושבים. הפנסים הקדמיים היו מתקפלים.

==אבזור דגם ה"קאדילק נארט"==
* חלונות חשמל
* מיזוג אוויר
* רדיו AM/FM

== תמונה ==
<gallery mode="packed" heights="180">
קובץ:Cadillac NART 1970 (220610043).jpg| קאדילק נארט, שנת 1970
</gallery>

==ראו גם==
* קאדילק שש-עשרה

==לקריאה נוספת==
* [http://cardesignnews.com/articles/concept-car-of-the-week/2016/11/cadillac-nart קאדילק נארט - קונספט (1970)] ( Concept Car of the Week: Cadillac N.A.R.T. (1970) - Car )
* [http://oldconceptcars.com/1930-2004/cadillac-nart-1970/ קאדילק נארט - תמונות]

== קישורים חיצוניים ==

* [https://www.youtube.com/watch?v=qGf44vu91Yk קאדילק נארט] (2:42 דקות), יו-טיוב

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:מכוניות קונספט
נארט
קטגוריה:מכוניות אמריקאיות
קטגוריה:דגמי מכוניות שהושקו ב-1970
קאדילק אסקאלה

קאדילק אסקאלה (באנגלית: Cadillac Escala) היא מכונית קונספט של חטיבת קאדילק חברת בת של יצרנית הרכב ג'נרל מוטורס האמריקאית. הדגם הוצג בשנת 2016.

==קאדילק אסקאלה==
דגם ה"קאדילק אסקאלה" הוגדר כמכונית סלון.

דגם ה"קאדילק אסקאלה" תוכנן ונבנה בהתאם לפלטפורמת אומגה של חברת ג'נרל-מוטורס ("GM Omega platform").

עיצוב דגם קאדילק CT5 שנת 2019 (מודל 2020) נלקח מדגם "קאדילק אסקאלה".

== תמונות ==
* [ קדילק אסקאלה - תמונות] ( The Cadillac Escala Concept takes the idea of a flagship )

==לקריאה נוספת==
* [http://coolhunting.com/design/cadillac-escala-concept-car קאדילק אסקאלה] ( Orensten, Evan August 19, 2016 ("Cadillac'sEscala 
* [http://www.coolhunting.com/design/inside-the-cadillac-escala-concept-car קאדילק אסקאלה - מכונית קונצרט - בתוך הרכב] ( Inside Cadillac's Escala Concept Car - Cool Hunting)

== קישורים חיצוניים ==
* 

* [https://www.youtube.com/watch?v=8ebRpdt9qpA הצגת קאדילק אסקאלה] (7:26 דקות), יו-טיוב

==הערות שוליים==

קטגוריה:מכוניות סלון
קטגוריה:מכוניות קונספט
אסקאלה
קטגוריה:מכוניות אמריקאיות
קטגוריה:דגמי מכוניות שהושקו ב-2016
עונת 2010/2011 בליגה האדריאטית

עונת 2010/2011 בליגה האדריאטית הייתה העונה העשירית של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 2 קבוצות, קרואטיה - 4 קבוצות, בוסניה והרצגובינה - 2 קבוצות, סרביה - 4 קבוצות, מונטנגרו - קבוצה בודדת בנוסף לכך להשתתף בעונה זו הוזמנה קובצה מצ'כיה.

המשחק הראשון התקיים ב-8 באוקטובר 2010 ותחרות הסתיימה ב-21 באפריל 2011. בתחרות השתתפו 14 קבוצות. 

התחרות כללה העונה הסדירה (26 סיבובים) ושלב הפיינל פור. 

העונה הסתיימה בניצחון של פרטיזן בלגרד מסרביה, בפעם החמישית בתולדות המועדון ובפעם החמישית ברציפות.

==טבלת הליגה==
{| class="wikitable" style="text-align:right"
|-
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|- style="background:#dfd;"
| 1|| פרטיזן בלגרד ||26||18||8||2074||1796||278||44
|- bgcolor="#ddffdd"
| 2|| יוניון אולימפיה||26||17||9||2005||1881||124||43
|- bgcolor="#ddffdd"
| 3|| קרקה ||26||17||9||1996||1867||129||43
|- bgcolor="#ddffdd"
| 4|| בודוצ'נוסט ||26||15||11||2009||1927||82||41
|-
| 5|| זאגרב||26||15||11||2141||2104||37||41
|-
| 6|| המופארם ||26||14||12||2057||2050||7||40
|-
| 7|| צדביטה זאגרב ||26||14||12||2124||2068||56||40
|-
| 8|| נימבורק ||26||12||14||2024||2069||45-||38
|-
| 9|| שירוקי ||26||12||14||1981||2124||143-||38
|-
| 10|| רדניצ'קי קרגוייבץ ||26||12||14||2098||2187||89-||38
|-
| 11|| איגוקאה ||26||11||15||1928||1960||32-||37
|-
| 12|| ציבונה ||26||10||16||1990||2101||111-||36
|-
| 13|| הכוכב האדום בלגרד ||26||8||18||1994||2135||141-||34
|- bgcolor="#ffdddd"
| 14|| זאדאר ||26||7||19||1983||2135||152-||33
|}

==פיינל פור==
המשחקים נערכו בסטוז'יצה ארנה, ליובליאנה

==קישורים חיצוניים==
[http://sportnet.rtl.hr/statistika/188/rezultati/ נתונים מפורטים של העונה]

קטגוריה:תחרויות כדורסל ב-2010
קטגוריה:תחרויות כדורסל ב-2011
קטגוריה:עונות בליגה האדריאטית
מור ממן

מור ממן (נולדה ב-30 ביולי 1995) היא דוגמנית ואשת עסקים ישראלית. מלכת היופי של ישראל לשנת 2014. ממן היא הבעלים של מספר עסקים, ובניהם "מור ממן קוסמטיקס" ו"le bébé pur".

==ביוגרפיה==
ממן נולדה וגדלה בבאר שבע. אמהּ, אילנה זכתה בתחרות מיס באר שבע בצעירותה. למדה בתיכון מקיף ו' במגמת גרפיקה ממוחשבת.

בתחרות מלכת היופי שיתפה ממן בחוויותיה האישיות כילדה מלאה, וביקשה להביא למודעות את נושא ההשמנה והטיפול בו בכלים נכונים. ייצגה את המדינה בתחרות היופי מיס עולם באותה השנה. לאחר התחרות שירתה בצה"ל בחיל האוויר.

מאז נכנסה לעולם העסקים, בבעלותה חברת קוסמטיקה הפועלת בכמה אזורים באמריקה ועוסקת בנדל"ן בישראל. בשנת 2019 הקימה את מותג האיפור "מור ממן קוסמטיק". בשנת 2021 הקימה את חברת הטיפוח לתינוקות ואימהות "le bébé pur".

ב-2016 פורסם כי היא החלה להתקרב לדת, ונמצאת בקשר קרוב עם הרבנית רונית ברש.

בתחילת 2017 נפרדה מבן זוגה בשלוש השנים האחרונות, אריאל בוסקילה. כעבור תקופה החלה לצאת עם איש העסקים הצרפתי ישראל פרנק אמסלם, חוזר בתשובה בעצמו. בנובמבר של אותה שנה הזוג התארס ובינואר 2018 נישאו. ביוני אותה שנה ילדה את בנה הבכור ובספטמבר 2021 ילדה בת. בפברואר 2022 נפרדו השניים.

==קישורים חיצוניים==
* 
* 
* 
* 
* 
* 
* 

==הערות שוליים==

קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:חוזרות בתשובה
קטגוריה:בוגרות תיכון מקיף ו' (באר שבע)
קטגוריה:בוגרי תיכון מקיף ו' (באר שבע)
קטגוריה:נשות עסקים ישראליות
קטגוריה:אנשי עסקים ישראלים
קטגוריה:ישראליות שנולדו ב-1995
קטגוריה:ישראלים שנולדו ב-1995
יחסי קומורו–קטר

היחסים הדיפלומטיים בין האיחוד של איי קומורו לבין מדינת קטר ידעו עליות ומורדות.

== היסטוריה ==
קטר הקימה שגרירות במורוני בירת האיים ב-2014. שגריר קומורו מקטר, מובארכ בן עבדול-רחמן אל נאצר, הציג את כתב האמנתו לנשיא קומורו בנובמבר 2014.

קומורו הקימה שגרירות ומינתה שגריר ראשון בוסט ביי, דוחה בינואר 2014.

כהונתו של השגריר הסתיימה בינואר 2016.

===המשבר הדיפלומטי של קטר===
ערב הסעודית, מצרים, איחוד האמירויות הערביות ובחריין ניתקו את כל יחסיהן הדיפלומטיים עם קטר ב-5 ביוני 2017. ניתוק היחסים כלל עזיבה מידית של שגרירי קטר את מדינות אלו, איסור רשמי של המדינות על נסיעה לקטר והסחר נאסר. ארבע המדינות ניתקו את יחסיהן עם קטר בטענה שהיא מסייעת במימון ארגוני טרור. ב-7 ביוני 2017, גם קומורו ניתקה את יחסיה עם קטר והצטרפה למדינות המחרימות.

הנשיא לשעבר, אחמד סמבי, גינה את ההחלטה לנתק את הקשרים עם, ואמר כי קומורו הפסידה קשרים עם "מדינה ידידותית".

נציגי קטר בקומורו גורשו מהמדינה ב-19 ביוני ב-2017, לאחר שהאיים ניתקו את הקשרים עם קטר. שלטונות קומורו נתנו להם 48 שעות לעזוב את המדינה.

== ביקורים דיפלומטיים ==
ב-22 באפריל 2010, האמיר חמד בן ח'ליפה אאל ת'אני הפך לראש המדינה הערבי הראשון שמגיע לביקור רשמי באיי קומורו. קטר העניקה לקומורו 20 מיליון אירו במהלך הביקור.
הנשיא הקומורי אחמד סמבי אישר כי הכסף הופקד בבנק המרכזי של קומורו בחודש מאי 2010.

== הערות שוליים ==
As Coleguinhas – Vol. 4

As Coleguinhas – Vol. 4 (בעברית: הקולקגינות – כרך 4) הוא אלבום האולפן החמישי של הצמד הברזילאי סימונה & סימריה. האלבום יצא לאור ב-22 במרץ 2014 על ידי חברת התקליטים סוקיאל מיוזיק. בנוסף, הוציאו הצמד גרסת דלוקס שמכילה בתוכה שלוש גרסאות שונות לשלושה שירים מן האלבום.

מהאלבום יצא סינגל אחד בלבד; "Ele Bate Nela". השיר זכה להצלחה מתונה בברזיל בלבד.

== רקע והפקה ==
לאחר שהוציאו ארבעה אלבומי אולפן, הודיעו הצמד כי האלבום החמישי שלהן עתיד לצאת לאור בשנת 2014, לאחר שהקליטו אותו בין השנים 14–2013, האלבום הוצא לחנויות ב-22 במרץ 2014. את האלבום הפיקה סימריה מנדס, ואת כל שירי האלבום כתבו סימריה וסימונה כאחד.

== סינגלים ==
* "Ele Bate Nela" – הסינגל הראשון מן האלבום. יצא לאור ב-27 במאי 2014, כסינגל הראשון והאחרון מן האלבום. הסינגל זכה להצלחה מתונה בברזיל, והצליח למכור כמויות עותקים מועטות ברחבי העולם. לסינגל יצא ווידאו קליפ מלא ב-27 במאי, באותה שנה. שלושה ימים לאחר יום הולדתה של סימונה. הווידאו קליפ זכה להצלחה רבה ונכון לספטמבר 2017, מונה הצפיות שלו עולה על למעלה מ-51 מיליון צפיות.

== רשימת רצועות ==

==הערות שוליים==

קטגוריה:אלבומי סימונה & סימריה
DarkComet

דארקומט (באנגלית: DarkComet) היא תוכנת מחשב זדונית המאפשרת שליטה וניהול מחשב מרוחק (RAT). תוכנה זו תומכת במערכות הפעלה חלונות מבית מיקרוסופט ומאפשרת למשתמש בה להריץ כלים ופקודות במחשב מרוחק.שרתי הלקוח מחוברים לשרת ענן גדול ומתוכו ניתן לנהל את הלקוחות.התוכנה מאפשרת שליטה על מערכות הפעלה עם ממשק משתמש גרפי (GUI) ומציעה כלי תמיכה רבים המסייעים בפתרון תקלות. לדארקומט מספר כלים זדוניים המאפשרים לצלם מסך, ללכוד סיסמאות, רישום הקשות, הפעלת קבצים ועוד. 

==מבנה התוכנה==
ישנם שני מרכיבים לתצורת שרת-לקוח, קובץ הלקוח (אותו מתקינים על המחשב המרוחק) וקובץ השרת (המציג פאנל ניהול ומאפשר הרצת פקודות).

קובץ השרת חייב להיות מותקן במחשב המרוחק בו רוצים לשלוט ומכיל ממשק הפעלה פשוט המאפשר לבצע פעולות שונות:

== איתור ומניעה ==
רוב מערכות האנטי-וירוס מזהות את התוכנה ומסירות אותה מהמחשב באופן אוטומטי, עם זאת כדי להבטיח את שלמות המערכת יש לעדכן את מערכת ההפעלה והיישומים המותקנים עליה לעיתים קרובות. התוכנה מופצת ברשתות חברתיות, דואר אלקטרוני, באתרים פגיעים וזדוניים ותתחיל לפעול לאחר ההרצה הראשונית.

ניתן לאתר את הקובץ הזדוני ולזהות פעולות חשודות בעזרת מספר כלים מהאוסף לניהול, אבחון, ניטור ופתרון בעיות בסביבת חלונות מבית מיקרוסופט Sysinternals:
* TCPView - מציגה רשימה מפורטת של כל תהליכי ה-TCPV6, UDP, TCP המחוברים ואלה הנמצאים במצב האזנה. במידה ותזהה תוכנה זדונית היא תסגור את החיבור מיד, בנוסף מאפשרת למשתמש לסגור חיבורים הנמצאים במצב ESTABLISHED, באופן ידני.
* Process Explorer - מספקת אפשרויות זהות לכלי מנהל המשימות של חלונות ובנוסף מכילה בתוכה גם אוסף תוכנות לאיסוף מידע על תהליכים הפועלים במערכת של המשתמש.
* Process Monitor - מציג מידע אודות מערכת הקבצים, הרישום, תהליכים, תהליכי משנה ו-DLL בזמן אמת ועוקב אחר פעילות היישום.
* Autoruns - גרסה מתקדמת של מנהל המשימות.

==ראו גם==
* TeamViewer
* Back Orifice
* Netbus
* פרוטוקול VNC לשליטה מרחוק

==קישורים חיצוניים==
* 
* [https://web.archive.org/web/20190606034925/http://darkcomet.net/ האתר הרשמי (באנגלית)]
* [http://www.bbc.com/news/technology-18783064 שימוש בתוכנה נגד אזרחי סוריה (באנגלית)]
* [http://www.omegaton.com/2017/09/darkcomet-rat.html פאביו ליאור רחמים, מדריך למשתמש ב-Darkomet RAT (עברית)]

קטגוריה:תוכנות מערכת
קטגוריה:תוכנה חופשית
חפרפרת לבנטית

חפרפרת לבנטית (שם מדעי: Talpa levantis) נקראת גם חפרפרת הים השחור, היא מין חפרפרת במשפחת החפרפרתיים, החפרפרת הלבנטית מצויה בארמניה, אזרבייג'ן, בולגריה, גאורגיה, רוסיה, איראן וטורקיה.
החפרפרת ניזונה מחסרי חוליות כמו חרקים.
== תת-מינים==
תת-המינים של החפרפרת לבנטית הם:
* Talpa levantis levantis
* Talpa levantis minima
* Talpa levantis talyschensis
* Talpa levantis transcaucasica

== קישורים חיצוניים ==

== הערות שוליים ==

קטגוריה:טקסונים שתוארו בידי אולדפילד תומאס
קטגוריה:חפרפרתיים
קטגוריה:בולגריה: יונקים
קטגוריה:גאורגיה: יונקים
קטגוריה:בעלי חיים שתוארו ב-1906
עונת 2011/2012 בליגה האדריאטית

עונת 2011/2012 בליגה האדריאטית הייתה העונה ה-11 של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 2 קבוצות, קרואטיה - 4 קבוצות, בוסניה והרצגובינה - 2 קבוצות, סרביה - 4 קבוצות, מונטנגרו - קבוצה בודדת בנוסף לכך להשתתף בעונה זו הוזמנה קבוצה מישראל.

המשחק הראשון התקיים ב-8 באוקטובר 2011 ותחרות הסתיימה ב-30 באפריל 2012. בתחרות השתתפו 14 קבוצות. 

התחרות כללה העונה הסדירה (26 סיבובים) ושלב הפיינל פור. 

העונה הסתיימה בניצחון של מכבי תל אביב מישראל, בפעם הראשונה בתולדות המועדון. זו הייתה הפעם הראשונה והיחידה (נכון לשנת 2017) שקבוצה לא מהמדינות של יוגוסלביה לשעבר זכתה תואר.

לראשונה בכל הפרסים של השחקנים המצטיינים זכו שחקנים מקבוצה אחד. 

==טבלת הליגה==
{| class="wikitable" style="text-align:right"
|-
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|- style="background:#dfd;"
| 1|| מכבי תל אביב ||26||24||2||2140||1741|| 399||50
|- style="background: #ddffdd" 
| 2|| צדביטה זאגרב ||26||19||7||2193||1927|| 266||45
|-style="background: #ddffdd" 
| 3|| פרטיזן בלגרד ||26||19||7||2035||1806|| 229||45
|- style="background: #ddffdd" 
| 4|| בודוצ'נוסט ||26||18||8||1884||1761|| 123||44
|-
| 5|| שירוקי ||26||15||11||1960||1881|| 79||41
|-
| 6|| יוניון אולימפיה ||26||14||12||1941||1984||43-||40
|-
| 7|| ציבונה ||26||13||13||2099||2068|| 31||39
|-
| 8|| רדניצ'קי קרגוייבץ ||26||12||14||2106||2124||18-||38
|- 
| 9|| זאגרב||26||12||14||2007||2118||111-||38
|-
|10|| הכוכב האדום בלגרד||26||11||15||2074||2091||17-||37
|-
|11|| קרקה ||26||9||17||1893||1988||95-||35
|-
|12|| המופארם ||26||7||19||1868||2076||208-||33
|-
|13|| הליוס דומז'אלה ||26||7||19||1863||2134||271-||33
|-style="background: #ffdddd"
|14|| זלטורוג לאשקו ||26||2||24||1688||2052||364-||28
|}

==פיינל פור==
המשחקים נערכו בהיכל יד אליהו, תל אביב

==קישורים חיצוניים==

* [http://sportnet.rtl.hr/statistika/236/rezultati/ נתונים מפורטים של העונה]
* [http://www.eurobasket.com/ABA-League/basketball_2011-2012.asp נתוני העונה מאתר יורובסקט]

קטגוריה:תחרויות כדורסל ב-2012
קטגוריה:תחרויות כדורסל ב-2011
קטגוריה:עונות בליגה האדריאטית
בעקבות הזמן האבוד

בעקבות הזמן האבוד (בצרפתית: À la recherche du temps perdu; בתרגום מדויק יותר: "בחיפוש אחר הזמן האבוד") היא סדרה של שבעה רומנים (הפטלוגיה) שכתב מרסל פרוסט, המהווים את יצירתו העיקרית. ביצירה זו הגיבור הראשי הוא הזיכרון האנושי, שבו הכול נשמר, מתעבד ומתפרש.

פרוסט מת לפני שהספיק לעבור על הטיוטות והתיקונים לספריו המאוחרים, ושלושת האחרונים פורסמו לאחר מותו.

== רקע ==
פרוסט הגיש את ספרו, "בצד של סוואן" (החלק הראשון של "בעקבות הזמן האבוד"), להוצאת Nouveau Revue Francais, אך אנדרה ז'יד, שעמד בראשה, דחה אותו וכך גם הוצאות לאור נוספות. פרוסט פרסם את הכרך הראשון על חשבונו. בהמשך קנה Gaston Gallimard, הבעלים של ההוצאה לאור La Nouvelle Revue Française, את הזכויות של הפרסום ופרסם בעצמו את כל ההמשכים.

חרף קבלת הפנים הצוננת, הספר זכה להכרה מתעצמת ומופיע במקום השני ברשימת 100 הספרים של המאה של לה מונד, במקום השמיני ברשימת עשרת הספרים הטובים ביותר בכל הזמנים של טיים מגזין וגם במקום הראשון ברשימת 100 הספרים הטובים ביותר בכל הזמנים.

המחזור כולל שבעה ספרים, שנכתבו בגוף ראשון וכוללים חומר אוטוביוגרפי של פרוסט. הספרים קשורים ומהווים מחזור אחד, אך אפשר לקרוא אותם בנפרד. אלה מרכיבי המחזור:

# בצד של סוואן (Du côté de chez Swann) – הופיע לראשונה ב-1913 וב-1919 הודפסה גרסה מתוקנת;
# בצֵל עלמות מלבלבות (À l'ombre des jeunes filles en fleurs) – הופיע ב-1919 וזכה בפרס גונקור באותה שנה;
# צד גרמאנט (Le Côté de Guermantes) – רומן בשני כרכים, שהופיעו בשנים 1920 ו-1921;
# סדום ועמורה (Sodome et Gomorrhe) – הופיע בשני כרכים בשנים 1921 ו-1922;
# הכלואה (La Prisonnière) – הופיע ב-1923;
# אלברטין איננה (Albertine disparue; במקור נקרא La Fugitive) – הופיע ב-1925;
# הזמן שנמצא (Le Temps retrouvé) – הופיע ב-1927.

מחזור זה של שבעה רומנים, הכוללים כ-3,200 עמודים ויותר מ-2,000 דמויות, הניעו את גרהם גרין לומר כי פרוסט היה "הנובליסט הגדול של המאה ה-20", ואת סומרסט מוהם לקרוא לו "יצירת הבדיון הגדולה ביותר עד היום".

==תרגומים עבריים==
* בעקבות הזמן האבוד, מצרפתית: ישראל זמורה, תל אביב: מחברות לספרות, תשכ"ח. (תרגום לכרך א': "במחוזו של סבן")
* בעקבות הזמן האבוד, מצרפתית: הלית ישורון; [עורך התרגום: מנחם פרי], תל אביב: הקיבוץ המאוחד, תשנ"ב 1992–תשע"ג 2012

==לקריאה נוספת==
* ז'ולייט חסין, אמנות ויהדות ביצירתו של פרוסט, הוצאת הקיבוץ המאוחד, 1994. 
* עדה צמח, במעגלי "חֵפֶשׂ הזמן האבוד" : פנים אחדות ביצירתו של פרוסט, הוצאת דביר, 1973

==קישורים חיצוניים==

* 
* 
* 
* אריק גלסנר, [http://arikglasner.wordpress.com/2012/06/25/על-הכרך-האחרון-של-בעקבות-הזמן-האבוד-הו/ על הכרך האחרון של "בעקבות הזמן האבוד", הוצאת "הספרייה החדשה"], שבעה לילות "ידיעות אחרונות", 25 ביוני 2012
* 
* 
* 
* הלית ישורון, [http://www.newlibrary.co.il/page_1509 הזמן שנמצא: הערת המתרגמת], טור אישי באתר הספריה החדשה
* 
* גדעון עפרת, [https://gideonofrat.wordpress.com/category/פרוסט-בעקבות-היפה-האבוד/ ‘פרוסט: בעקבות היפה האבוד], "המחסן של גדעון עפרת"
* 
* 
* 

==הערות שוליים==

קטגוריה:רומנים (סוגה ספרותית)
קטגוריה:ספרים צרפתיים
קטגוריה:ספרי 1913
קטגוריה:100 הספרים של המאה של לה מונד
Sua Cara

"Sua Cara" (בעברית: "הפנים שלך") הוא סינגל של הרכב המוזיקה האלקטרונית האמריקאי מייג'ור לייזר, בשיתוף הזמרות הברזילאיות אניטה ופבלו ויטאר.

השיר יצא לאור ב-30 ביולי 2017, תחת חסותן של חברות התקליטים מאד דיסנט ומוזיקת בגלל, כסינגל השני מתוך המיני-אלבום הרביעי שלהם, Know No Better.

במצעדים זכה השיר להצלחה מתונה כאשר נכנס בשיאו היישר אל המקום ה-49 במצעד הברזילאי.

== וידאו קליפ ==
הווידאו קליפ שיצא לסינגל זכה להצלחה עולמית, וביומו הראשון ביוטיוב מונה הצפיות שלו עמד על למעלה מ-25 מיליון צפיות. דבר אשר הופך אותו לקליפ השלישי הנצפה ביותר בכל הזמנים ב-24 שעות ביוטיוב, ול-9 הנצפה ביותר בכל הזמנים סביב כל פלטפורמה אינטרנטית אפשרית. דבר בולט נוסף שהצליח לעשות הוא שהפך לווידאו קליפ ה-20 שהגיע הכי מהר ל-100 מיליון צפיות.

נכון לאוקטובר 2017, מונה הצפיות שלו עולה על למעלה מ-200 מיליון צפיות. הקליפ צולם במדבר, בו ניתן לראות את אניטה ופבלו רוקדות וזזות בקצב אחיד לצלילי המוזיקה, כשברקע אופנוענים נוסעים סביבן במהירות רבה ומפזרים אבק לכל עבר.

== מיקומי שיא ==

== קישורים חיצוניים ==

== הערות שוליים ==

קטגוריה:שירי מייג'ור לייזר
קטגוריה:שירי אניטה
קטגוריה:שירי פבלו ויטאר
קטגוריה:שירים בפורטוגזית
קטגוריה:שירים שנכתבו על ידי אניטה
קטגוריה:שירים שהופקו על ידי בני בלנקו
Process Monitor

פרוסס מוניטור (באנגלית: Process Monitor) היא תוכנה חופשית, פותחה על ידי Sysinternals ומותאמת בעבור מערכות ההפעלה חלונות, מבית מיקרוסופט ואינה דורשת התקנה. התוכנה עוקבת אחר שינויים שנעשים במערכת הקבצים ובעורך הרישום וכן באיתור באגים של מערכת ההפעלה.

פרוסס מוניטור הייתה מפוצלת לשתי תוכנות נפרדות FileMon ו-RegMon, שמוזגו לתוכנה אחת. הגרסה העדכנית ביותר הניתנת להורדה, היא גרסה 3.31 שוחררה בתאריך 29 באוגוסט 2016.

התוכנה מאפשרת למשתמש לעקוב אחר שינויים במערכת הקבצים ועורך הרישום ומציגה מידע מפורט ומדויק כגון: 
* שינויים מדויקים בעורך הרישום.
* אפשרויות ניטור וסינון רבות. 
* פרטי התהליך כולל נתיב, תמונות, שורת פקודה, משתמש ומזהה הפעלה.
* חיפוש אובייקט לפי שם או אירוע.
* אימות נתונים וחתימות.
* תצוגה היררכית של תהליכים מפנים.
* מעבר אל תהליכים ונתיבים.

== ראו גם ==
* Netstat
* TCPView
* Process Explorer
* רחרחן
* פורט
* מיקרוסופט TechNet

== קישורים חיצוניים ==
* 
* [https://technet.microsoft.com/en-us/sysinternals/processmonitor.aspx עמוד התוכנה באתר מיקרוסופט ]
* [https://www.microsoft.com/he-il אתר מיקרוסופט ישראל ]

קטגוריה:תוכנה חופשית
קטגוריה:תוכנות מערכת
Sim ou Não

"Sim Ou Não" (באנגלית: "Yes or Now"; בעברית: "כן או לא") הוא סינגל שהוקלט על ידי הזמרת הברזילאית אניטה, בשיתוף הזמר הקולומביאני מאלומה. הסינגל יצא לאור ב-28 ביולי 2016, תחת חסותם של האחים וורנר, כסינגל הראשון של אניטה שלא נכלל באלבום כלשהו.

שיתוף פעולה זה הוא הראשון של אניטה עם מאלומה. השיר זכה להצלחה הרבה ביותר בעיקר באמריקה הלטינית, ובשאר העולם זכה להצלחה פחותה בהרבה.

== וידאו קליפ ==
הווידאו קליפ הנלווה שיצא ביחד עם השיר צולם ב-4 ביולי 2016, במועדון לילה במקסיקו סיטי, על ידי הבמאי והצלם הדומיניקני ג'סי טררו, שעבד עם אמנים לטיניים אחרים רבים כגון; אנריקה איגלסיאס, אנאהי, ריקי מרטין ג'ניפר לופז, וכולי.

את הגרסה השנייה שיצאה לשיר צילמה אניטה בלוס אנג'לס, קליפורניה, בנובמבר 2016. הווידאו קליפ זכה לבכורה עולמית ב-9 בדצמבר באותה שנה. נכון לספטמבר 2017, מונה הצפיות של הווידאו קליפ עולה על למעלה מ-230 מיליון צפיות, דבר אשר הופך אותו לווידאו קליפ הרביעי הנצפה ביותר של אניטה, ולשנים עשר הנצפה ביותר של מאלומה.

== רשימת השמעה ==
* CD סינגל
# "Sim Ou Não" (בשיתוף מאלומה) – 3:26
* הורדה דיגיטלית
# "Sim Ou Não" (בשיתוף מאלומה) – 3:26
# "Sí O No" (בשיתוף מאלומה) – 3:27

== מיקומי שיא ==
השיר לא זכה להצלחה רבה במצעדים, והצליח להיכנס למצעדי מדינות לטיניות בלבד.

== נתוני מכירות ==
==== Sim ou Não ====
{| class="wikitable sortable"
!מקום
!תארים
!מכירות
|-
!ברזיל (Pro-Música Brasil)
|יהלום 2×
|320,000
|}

==== Sí o No ====
{| class="wikitable sortable"
!מקום
!תארים
!מכירות
|-
!ברזיל (Pro-Música Brasil)
|זהב
|20,000
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי אניטה
קטגוריה:שירי מאלומה
קטגוריה:שירים בספרדית
קטגוריה:שירים שנכתבו על ידי אניטה
קטגוריה:שירים שנכתבו על ידי מאלומה
עונת 2012/2013 בליגה האדריאטית

עונת 2012/2013 בליגה האדריאטית הייתה העונה ה-12 של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 2 קבוצות, קרואטיה - 4 קבוצות, בוסניה והרצגובינה - 2 קבוצות, סרביה - 3 קבוצות, מונטנגרו - קבוצה בודדת, מקדוניה - קבוצה בודדת בנוסף לכך להשתתף בעונה זו הוזמנה קבוצה מהונגריה.

המשחק הראשון התקיים ב-29 בספטמבר 2012 ותחרות הסתיימה ב-27 באפריל 2013. בתחרות השתתפו 14 קבוצות. 

התחרות כללה העונה הסדירה (26 סיבובים) ושלב הפיינל פור. 

העונה הסתיימה בניצחון של פרטיזן בלגרד מסרביה, בפעם השישית בתולדות המועדון. 

==טבלת הליגה==
{| class="wikitable" style="text-align:right"
|-
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|- style="background:#dfd;"
| 1|| איגוקאה ||26||20||6||2013||1857|| 156||46 
|-style="background: #ddffdd"
| 2|| הכוכב האדום בלגרד ||26||18||8||2097||1889|| 208||44 
|-style="background: #ddffdd"
| 3|| רדניצ'קי קרגוייבץ ||26||17||9||2102||1978|| 124||43 
|-style="background: #ddffdd"
| 4|| פרטיזן בלגרד ||26||16||10||1905||1832|| 73||42 
|-
| 5|| בודוצ'נוסט ||26||16||10||1864||1774|| 90||42 
|-
| 6|| צדביטה זאגרב ||26||15||11||1935||1907|| 28||41 
|-
| 7|| מזט סקופיה ||26||14||12||1933||1931|| 2||40 
|-
| 8|| יוניון אולימפיה ||26||13||13||1984||1976|| 8||39 
|-
| 9|| קרקה ||26||9||17||1779||1906||127-||35 
|-
|10|| שירוקי ||26||9||17||1940||1996||56-||35 
|-
|11|| ציבונה זאגרב ||26||9||17||2013||2031||18-||35 
|-
|12|| זאדאר ||26||9||17||1928||2022||94-||35 
|-
|13|| סולנוקי אולאי ||26||9||17||1878||2085||207-||35 
|- style="background: #ffdddd"
|14|| ספליט ||26||8||18||1808||1995||187-||34 
|-
|}

==פיינל פור==
המשחקים נערכו בהיכל ספורט לקטשי, לקטשי (בוסניה והרצגובינה)

==קישורים חיצוניים==

* [http://sportnet.rtl.hr/statistika/264/rezultati/ נתונים מפורטים של העונה]
* [http://www.eurobasket.com/ABA-League/basketball_2012-2013.asp נתוני העונה מאתר יורובסקט]

קטגוריה:תחרויות כדורסל ב-2012
קטגוריה:תחרויות כדורסל ב-2013
קטגוריה:עונות בליגה האדריאטית
We Are Number One

We Are Number One (בדיבוב העברי של ערוץ הופ! וערוץ היוטיוב WinxClub63 נקרא צוות נבלים) הוא שיר מתוכנית הטלוויזיה האיסלנדית לילדים "נווה עצלנות", שהולחן על ידי מוני סבאוורסון. השיר נכלל בפרק השנים עשר של העונה הרביעית שנקרא "נבחרת החלומות של רובי", שהוא הפרק מספר 103 בסך הכל.

השיר זכה לפופולריות בספטמבר 2016 כאשר רמיקס שלו הועלה אל ערוץ היוטיוב SiIvaGunner, ובמהרה הפך לתופעת אינטרנט. פרודיות נוספות של השיר הועלו לאחר מכן וכן גרסאות כיסוי של להקות, כגון "רדיואקטיב צ'יקן האדס (Radioactive Chicken Heads)" שביצעה אותו בסגנון סקא פאנק.

לשיר הנושא המקורי יש מעל ל-108 מיליון צפיות ביוטיוב נכון ל-7 במרץ 2021, והוא הסרטון הכי נצפה בערוץ היוטיוב של נווה עצלנות.

==קישורים חיצוניים==

* [https://www.youtube.com/watch?v=N-S11lqcgNs גרסת הכיסוי של להקת "רדיואקטיב צ'יקן האדס"]

קטגוריה:שירי 2014
קטגוריה:שירים באנגלית
קטגוריה:שירי גימיק
קטגוריה:שירים מסדרות טלוויזיה
קטגוריה:מוזיקה: תופעות אינטרנט
קווין גודלי

קווין מייקל גודלי (באנגלית: Kevin Michael Godley; נולד ב-7 באוקטובר 1945, פרסטויץ', מנצ'סטר רבתי, הממלכה המאוחדת) הוא זמר, נגן, ומנהל מוזיקלי בריטי ממוצא יהודי, אשר היה ממייסדי וחבר להקת הארט רוק 10cc ובהמשך חבר בצמד גודלי וקרים .

==ביוגרפיה==
קווין גודלי נולד בפרסטויץ' למשפחה ממוצא יהודי. הוא ניגן במספר הרכבים מוזיקליים במנצ'סטר ובכללם להקת הבית של בריגדת הבנים והבנות היהודים. במהלך לימודיו במכללה במנצ'סטר פגש בלול קרים והם ניגנו יחדיו במספר הרכבים. ב-1972 ייסדו גרהאם גולדמן, אריק סטיוארט, קווין גודלי ולול קרים את להקת הארט-רוק 10cc, אשר נודעה בשורת להיטים לאורך שנות ה-70. ב-1976 עזב גודלי את הלהקה ביחד עם לול קרים, ובהמשך ייסדו את ההרכב המוזיקלי גודלי וקרים.

במקביל עסקו השניים בניהול והפקה מוזיקליים ובין השאר הפיקו ב-1981 את הקליפים לאלבום Duran Duran של להקת דוראן דוראן, ובכלל זה את הקליפ הפרובוקטיבי לשיר Girls On Film אשר עורר הדים תקשורתיים. ב-1984 ניהלו והפיקו את ההופעה החיה של להקת פוליס לאלבומם המצליח "Synchronicity". ב-1986 היו גודלי וקרים מועמדים לפרס הגראמי על הפקת המופע של להקת פוליס.

ב-1992 התאחדו חברי להקת 10cc להפקת אלבום שנקרא "...Meanwhile" ובמסגרתו שיתפו פעולה עם מספר מוזיקאים ובכללם פול מקרטני. בהמשך, הופיע גודלי ביחד עם גרהאם גולדמן.

קווין גודלי הפיק מספר רב של וידאו קליפים לשורה ארוכה של אמנים ולהקות ובכללם: בריאן אדמס, U2, בלר, סטינג, איסט 17, אריק קלפטון, רונאן קיטינג ובויזון.

==קישורים חיצוניים==

* 

* [https://www.sodajerker.com/episode-95-kevin-godley/ ראיון רדיו עם קווין גדולי] 
* ראובן ברדך, [http://www.theothermag.co.il/?p=20431#sthash.fqt7554s.dpbs הם היו עשרה], באתר theothermag.co.il

==הערות שוליים==

קטגוריה:זמרים בריטים
קטגוריה:זוכי פרסים למוזיקה
קטגוריה:יהודים בריטים
קטגוריה:מתופפים בריטים
קטגוריה:במאי קולנוע בריטים
קטגוריה:נגני כלי הקשה
קטגוריה:במאי וידאו קליפים אנגלים
קטגוריה:בריטים שנולדו ב-1945
אלנה והסוד של אוולור

אלנה והסוד של אוולור (באנגלית: Elena and the Secret of Avalor) הוא סרט טלוויזיה אמריקאי בהנפשה ממוחשבת, המהווה קרוס-אובר לסדרות של דיסני ג'וניור וערוץ דיסני - "אלנה מאוולור", לה הוא מהווה פריקוול, ו"הנסיכה סופיה הראשונה".

הסרט שודר בארצות הברית בערוץ דיסני ב-20 בנובמבר 2016, ובישראל בדיסני ג'וניור ישראל ב-6 ביולי 2017.

==עלילה==
כשאלנה הייתה בת 16, המכשפה שאריקי השתלטה על הממלכה והרגה את הוריה של אלנה. אלנה נכלאה בתוך התליון של אוולור ואחותה איזבל וסביהן נקלעו בתוך ציור. לאחר 41 שנים, התליון הגיע לנסיכה סופיה, אשר מגלה שאלנה כלואה בתוכו. בעזרת אנשים רבים וקסם, היא עוברת הרפתקה שבסופה אלנה, איזבל וסביהן משתחררים.

==צוות המדבבים==
===דמויות ראשיות===
*סופיה (בדיבוב אריאל וינטר, ובעברית מייה קדוש)
*אלנה (בדיבוב איימי קאררו, ובעברית משי קלינשטיין)
*שאריקי (בדיבוב ג'יין פונדה, ובעברית רונה בקרמן)

===דמויות מ"הנסיכה סופיה הראשונה"===
*המלכה מירנדה (בדיבוב שרה רמירז, ובעברית טליה ברקאי)
*אמבר (בדיבוב דארסי רוז ביירנס, ובעברית לורן סביר)
*ג'יימס (בדיבוב טיילר מרנה, ובעברית נדב ירושלמי)
*רונלד (בדיבוב טרביס וילינגהאם, ובעברית מולי שולמן)
*פלורה (בדיבוב ברברה דיריקסון, ובעברית הדר שחף-מעיין)

===דמויות מ"אלנה מאוולור"===
*מיגס (בדיבוב כריס פרנל, ובעברית גלעד קלטר)
*לונה (בדיבוב יווט ניקול בראון, ובעברית רונה בקרמן)
*סקיילר (בדיבוב קרלוס אלזרקווי, ובעברית ערן מור)
*איזבל (בדיבוב ג'נה אורטגה, ובעברית אליענה מגון)
*פרנסיסקו (בדיבוב אמיליאנו דיאז, ובעברית אלי לולאי)
*לואיזה (בדיבוב חוליה ורה, ובעברית רונה בקרמן)
*אסטבן (בדיבוב כריסטיאן לנז, ובעברית גדי לוי)
*נעמי (בדיבוב ג'יליאן רוז ריד, ובעברית עינת אזולאי)
*מטאו (בדיבוב ג'וזף הרו, ובעברית יהונתן מגון)
*אלאקאזאר (בדיבוב אנדרה סוגילוזו, ובעברית גדי לוי)
*ארמנדו (בדיבוב ג'ו נונז, ובעברית דן קיזלר)
*ראפה (בדיבוב אנה אורטיז, ובעברית תמי ברק)

==קישורים חיצוניים==

==הערות שוליים==

קטגוריה:סרטי 2016
קטגוריה:סרטים באנגלית
קטגוריה:סרטי קרוס-אובר
קטגוריה:סרטי אנימציה ממוחשבת
חפרפרת הר יפנית

חפרפרת הר יפנית (שם מדעי: Euroscaptor mizura) היא מין של Euroscaptor במשפחת החפרפרתיים, שאנדמית ליפן ואחת משלושה מיני חפרפרות אנדמיים ליפן, יחד עם חפרפרת יפנית קטנה וחפרפרת יפנית גדולה.
== מאפיינים ==
בתי הגידול של החפרפרת הם יערות גשם ממוזגים ואזורי עשב.
החפרפרת ניזונה בעיקר מחרקים, תולעים, נדלים ומרבי-רגל. אורך הראש 8.2 עד 11.2 סנטימטרים. אורך הזנב 2 עד 2.7 סנטימטרים. אורך הרגליים האחוריות 1.3 עד 1.6 סנטימטרים ואילו אורך הרגליים הקדמיות דומה. אורך הגולגולת 25 עד 28 מילימטרים. המשקל הוא 20.5 עד 32 גרמים והיא הקטנה בחפרפרות של יבשת אסיה. הטורפים העיקריים שלה הם ינשופיים, שועלים, גיריות וסמוריים ואילו הטפילים שלה כוללים תולעים נימיות ופרוטוזואים . חפרפרת זו נמצאת בכמה אזורים מוגנים ביפן ומצב שימורה הוא ללא חשש.

== תת-המינים ==
* Euroscaptor mizura mizura
* Euroscaptor mizura othai 

== קישורים חיצוניים ==

==הערות שוליים==

קטגוריה:טקסונים שתוארו בידי אלברט גינטר
קטגוריה:חפרפרתיים
קטגוריה:יפן: מינים אנדמיים
קטגוריה:יפן: יונקים
קטגוריה:בעלי חיים בהרי יפן
קטגוריה:בעלי חיים שתוארו ב-1880
חפרפרת יפנית קטנה

חפרפרת יפנית קטנה (שם מדעי: Mogera imaizumii) היא מין של חפרפרת מהסוג Mogera במשפחת החפרפרתיים, שאנדמית ליפן.
החפרפרת ניזונה בעיקר מחרקים ותולעים וכמו שאר החפרפרות היא מתפחרת באדמה וחיה לבדה. הטורפים שלה כוללים ינשופיים,שועלים,גיריות וסמורים ובנוסף הם חשופות לתולעים טפיליות. 
== קישורים חיצוניים ==

==הערות שוליים==

קטגוריה:חפרפרתיים
קטגוריה:יפן: מינים אנדמיים
קטגוריה:יפן: יונקים
קטגוריה:בעלי חיים שתוארו ב-1936
הטלסקופ הגדול במיוחד

הטלסקופ הגדול במיוחד (באנגלית: Extremely Large Telescope, או בקיצור ELT) הוא טלסקופ גדול ממדים, הנמצא בשלבי בנייה שעתידה להסתיים בשנת 2024. הטלסקופ, השייך למצפה האירופי הדרומי (איס"ו), עתיד להיות הטלסקופ הגדול ביותר בעולם בתחום האור הנראה והתת-אדום. המיקום הנבחר למצפה הוא פסגת סרו ארמסונס במדבר אטקמה שבצפון צ'ילה. הטלסקופ מתוכנן כטלסקופ מחזיר אור, בעל מראה ראשית מורכבת בקוטר 39.3 מטרים, ומראה משנית בקוטר 4.2 מטרים. הטלסקופ יצויד במערכת אופטיקה מסתגלת, שמונה אלומות לייזר מנחות, ומספר מכשירים מדעיים גדולים. יכולת איסוף האור של ה-ELT, שידע לתקן עיוותים הנוצרים באטמוספירת כדור הארץ, תהיה גדולה פי 13 מהטלסקופים האופטיים הקיימים נכון לשנת 2017. הטלסקופ צפוי לספק תמונות חדות פי 16 מאלה של טלסקופ החלל האבל.

ה-ELT צפוי לקדם במידה משמעותית את המחקר האסטרופיזיקלי, בעיקר בתחום כוכבי הלכת מחוץ למערכת השמש, הגלקסיות הראשונות ביקום, חורים שחורים על-מסיביים, חומר אפל ואנרגיה אפלה, וגילוי מים ומולקולות אורגניות בדיסקות קדם-פלנטריות.

== היסטוריה ==
כבר בשנת 2005 החל המצפה האירופי הדרומי לדון ברעיון של בניית טלסקופ גדול במיוחד לתחום האור הנראה והתת-אדום. ב-26 באפריל 2010 נבחר סרו ארמסונס בצ'ילה למיקומו העתידי של ה-ELT. תוכנית ה-ELT אושרה בשנת 2012, והאישור לבנייה ניתן בשלהי 2014. טקס הנחת אבן הפינה התקיים במאי 2017. הבנייה צפויה להסתיים ב-2024.

== תכנון ועיצוב ==

בנית יסודות הטלסקופ הגדול במיוחד, ספטמבר 2019
הדרך האופטית של ה-ELT, עם חמש המראות
ל-ELT עיצוב חדשני הכולל חמש מראות. שלוש המראות הראשונות הן קמורות (אך לא כדוריות), ושילובן יאפשר למזער את העיוותים האופטיים העיקריים - אברציה כדורית, אברציית "קומה" (coma) ואסטיגמטיזם, ולהשיג איכות תמונה מצוינת בשדה ראייה של יותר מ-10 דקות קשת (כשליש מרוחבו של הירח המלא). המראות הרביעית והחמישית הן כמעט שטוחות. המראה הרביעית תשמש לצורך תיקון עיוותים אטמוספיריים כחלק ממערכת האופטיקה המסתגלת, והחמישית - לצורך ייצוב התמונה. שתי מראות אלה תשמשנה גם להסטת האור הצידה, כך שמספר מכשירים מדעיים יכולו להיות מותקנים במקביל.

== מטרות מדעיות ==

== מיכשור מדעי ==

 
== השוואה עם טלסקופים אחרים ==

השוואה בין גודלי טלסקופ שונים

VLT לבין הקולוסיאום]]

== ראו גם ==
*הטלסקופ הגדול מאוד
*המצפה האירופי הדרומי

==קישורים חיצוניים==

==== אתרי מדיה ועיתונות ====
* [https://twitter.com/ESO הטלסקופ הגדול במיוחד], ברשת החברתית טוויטר (באנגלית)
* [https://www.facebook.com/E.EuropeanExtremelyLargeTelescope/ הטלסקופ הגדול במיוחד], ברשת החברתית פייסבוק (באנגלית)
* 

==הערות שוליים==

קטגוריה:טלסקופים אופטיים
קטגוריה:המצפה האירופי הדרומי
יוחנן התשעה-עשר

יוחנן התשעה-עשר, נולד בשם רומנוס, רוזן טוסקולום (באיטלקית: Romanus dei conti di Tuscolo; 975 – 6 באוקטובר 1032) היה אפיפיור ברומא בין השנים 1024–1032.

== ביוגרפיה ==
רומנוס נולד בשנת 975 ברומא, כבן לגרגוריו הראשון, רוזן טוסקולום, ואחיינו של האפיפיור יוחנן השנים עשר. בצעירותו הוא פנה ללימודי כמורה, ועד מהרה טיפס בסולם הדרגות בכנסייה, וב-7 ביולי 1017 מונה לקרדינל על ידי אחיו האפיפיור בנדיקטוס השמיני.

לאחר מותו של אחיו בנדיקטוס השמיני, נבחר רומנוס כאפיפיור ב-14 במאי 1024. יוחנן התשעה-עשר מילא תפקיד חשוב בפילוג הכנסייה הנוצרית, לאחר שסירב להגדיר את תחום השפעתו של פטריארך קונסטנטינופול במזרח, ולאחר שחזר בו מכוונתו לתת שוחד גדול ולהעניק לפטריארך את התואר ה"אקומני".

לאחר מותו של היינריך השני, קיסר האימפריה הרומית הקדושה בשנת 1024, תמך יוחנן התשעה-עשר בקונרד השני, מלך גרמניה, ואף הכתירו לקיסר בשנת 1027. בשנת 1025 הוא תמך בהכתרתו של בולסלאב הראשון, דוכס פולין למלך, ואף שלח לו את כתר ההכתרה.

ב-6 באוקטובר 1032 מת יוחנן התשעה-עשר ברומא. במקומו מונה כאפיפיור אחיינו בנדיקטוס התשיעי.

==קישורים חיצוניים==

* [https://en.wikisource.org/wiki/Catholic_Encyclopedia_(1913)/Pope_John_XIX_(XX) ערך באנציקלופדיה הקתולית] 
* 

==הערות שוליים==

קטגוריה:אפיפיורים איטלקים
קטגוריה:אפיפיורים במאה ה-11
קטגוריה:ילידי 975
קטגוריה:נפטרים ב-1032
התקהלות בעלי חיים

[[עדר של אימפלות במסאי מרה]]
פלמינגואים בלהקות באגם בקניה]]
התקהלות בעלי חיים היא התנהגות בעלי חיים מסוימים החיים בחברות של פרטים רבים ולא כמינים יחידאים או כזוג בודד.

חלק מהמינים נעים בקבוצות גדולות ביותר כמו הארבה או השתאי המצוי הנעים במליונים, מחשיכים את השמיים ופוגעים ביבול ברחבי אפריקה. חלקם נעים כקבוצה של פרטים ללא סידור או ארגון ומתקהלים בקבוצות, למשל בעונת הנדידה אצל הגנו ואצל עופות. אחרים בעלי מבנה ארגוני מורכב יותר של קבוצות חברתיות, בחלקם קיימת גם התנהגות זולתנית בין הפרטים החברים בה.

==סוגי חברות==
*לק – קבוצה בה זכרים מתקבצים בנחלות בשטחים פתוחים וקוראים לנקבות לבחור ביניהם. התנהגות זו קיימת אצל מינים כמו האנטילופה ההודית, הלוחם ושכווי הלענה.
*הרמון – קבוצה בה זכר שליט שולט בקבוצה של נקבות. כך נהוג אצל האייל האציל, פיל הים והאריה.
*מדרג חברתי – בעלי חיים אצלם הקבוצה מורכבת מהיררכיה בין פרטים גבוהים לזוטרים. הפרטים הבכירים מורשים לאכול ראשונים מהמזון ולהזדווג עם הנקבות הטובות והזוטרים צריכים לפנות להם את הדרך. כך נוגים אצל השימפנזות, האריות והזאבים.
*מטריארכיה – בקבוצה זו הנקבות שולטות על הקבוצה בה הם חיים והזכרים חיים רק בשוליה, מגיעים בעיקר למטרות רבייה ואז פורשים. כך נהוג אצל הפילים בהם השליטה היא הסבתא המבוגרת וגם אצל הבונובו.
*אוליגרכיה – אצל הבבון הדובי ישנו מבנה של זכר שליט המקים "קואליציית זכרים" השומרים על קבוצה של נקבות ושל צעירים. באמצעות הזכרים הזכר השליט יכול לרסן יריבים, נקבות שתלטניות וכך גם מתגונן מטורפים.
*איסוציאליות – זוהי קבוצה מורכבת ביותר בה מושבות צפופות וגדולות בהם כל הפרטים נוהגים ע"פ חלוקה של תפקידים ביניהם ויש ביניהם היררכיה ברורה. כך נהוג אצל הדבורים, נמלים, טרמיטים, צרעות ואצל החולד העירום.
*נחיל – קבוצה שאין בין הפרטים בה קשר ארגוני, במקום זה הם נעים כמקשה אחת כל פרט במחשבה על עצמו. רוב הקבוצות הגדולות ביותר של בעלי חיים שייכים לקבוצה זו. בקבוצה מתנהלים הארבה והשתאי, אווז הצפון, הפלמינגו, זרזיר מצוי, הגנו ועוד אנטילופות, להקות דגים, להקות פרפרים, עטלפים, מדוזות ועוד רבים.
*עדר – קבוצה של פרסתנים הנעים יחדיו. אצל מינים מבויתים העדר מונהג על ידי הרועה האנושי וכלבו.
*להקה – קבוצה של בעלי חיים שנוצרה למטרות ציד. להקות נהוגות אצל הזאב, כלבי הבר האפריקני, הקטלן והצבוע המנומר.

==ראו גם==
*מין יחידאי
*חיות חברתיות
*איסוציאליות

==קישורים חיצוניים==

קטגוריה:התנהגות חברתית בבעלי חיים
האיש שהמציא את חג המולד

האיש שהמציא את חג המולד (באנגלית: The Man Who Invented Christmas) הוא סרט דרמה מסוגת דרמה היסטורית שנכתב על ידי התסריטאית סוזן קווין ומבוים על ידי הבמאי בהאראט נאלורי. הסרט מבוסס על ספרו באותו השם שנכתב על ידי ההיסטוריון לה סנדיפורד, והוא מגולל את האירועים שהובילו את דיקנס הצעיר (בגילומו של סטיבנס) לכתיבת אחד מחיבוריו הנודעים - "מזמור חג המולד" וליצירת דמותו של אבנעזר סקרוג' הקמצן (בגילומו של פלאמר). צילומי הסרט החלו ב-22 בדצמבר 2016, והוא יצא לאקרנים ב-3 בנובמבר 2017.

==תקציר העלילה==
הסרט מגולל את אירועי ששת השבועות הקדחתניים בהם יצר דיקנס את החיבור "מזמור חג המולד", וחושף את התהליך הקסום בו דיקנס הביא לחיים את אבנעזר סקרוג (פלאמר), טים הזעיר ושאר הדמויות המופיעות בחיבור זה.

באוקטובר 1843 לאחר שסבל מכישלון שלושת ספריו האחרונים ודחיות חוזרות ונשנות מהמו"לים שלו. צ'ארלס דיקנס (סטיבנס) יוצא לכתוב ולהוציא לאור את הספר שיכלכל את משפחתו ויחיה מחדש את הקריירה שלו.

==צוות השחקנים==
* דן סטיבנס - צ'ארלס דיקנס
* כריסטופר פלאמר - אבנעזר סקרוג'
* ג'ונתן פרייס - ג'ון דיקנס, אביו של צ'ארלס
* סיימון קאלו
* דונלד סאמפטר - ג'ייקוב מארלי
* מרים מרגוליס - גברת פיסק
* ג'סטין אדוארדס - ג'ון פורסטר
* איאן מק'ניס - צ'פמן
* ביל פטרסון - מר גרימסבי
* מורויד קלארק - קתרין דיקנס
* אנה מרפי - טרה/רוח חג המולד של העבר
* אדי ג'קסון - אמן הונאות
* ניל סלבין - פועל איטלקי
* פול קילין - מנהל העבודה של ורן
* אלה לנון - מאמי דיקנס

==קישורים חיצוניים==
* 

* 

==הערות שוליים==

קטגוריה:סרטי דרמה אמריקאיים
קטגוריה:סרטי דרמה היסטורית
קטגוריה:סרטים על סופרים
קטגוריה:סרטים לפי ספרי צ'ארלס דיקנס
קטגוריה:סרטי חג המולד
ריטיינר

ריטיינר (מאנגלית: Retainer agreement; המונח שיצרה האקדמיה ללשון העברית: שכר טרחה עִיתִי) הוא מונח המתאר תשלום חודשי קבוע לנותן שירות, בלא שיתקיימו איתו יחסי עובד-מעביד. הסכם ריטיינר הוא חוזה למתן שירות, לזמן קבוע מראש (למשל למשך ביצועו של פרויקט מסוים), או ללא הגבלת זמן. ייחודו של הסכם ריטיינר בכך שמקבל השירות מתחייב מראש לשלם תמורת שירות המוגדר בינתיים באופן כללי בלבד, ויפורט ויבוצע בהמשך.

==ההבדל בין פרילאנס לריטיינר==
מקובל מאוד לקבוע מראש עלות שכר שעה, אבל לא לקבוע מראש בדיוק מהן השעות הספציפיות הקצובות כך שרק לאחר ביצוע שעות העבודה בפועל מגיש בעל המקצוע נותן השירות חשבונית עם מספר השעות בפועל שהקדיש לעבודתו, ואלה מחושבות לפי הסיכום מראש של עלות שעת עבודה אחת כפול מספר השעות שעבד בפועל (זהו הסכם של "פרילאנס"). ואולם במקרה של הסכם הריטיינר, ישנה הבחנה בין התשלום החודשי הקצוב שנקבע מראש, ותשלום זה חל בין אם השלים נותן השירות את כל השעות שתוכננו עבורו מראש ובין אם לאו, לבין תשלום נוסף על שעות עודפות החורגות מהתפקיד המשוער הקבוע שנקצב לו מראש בהסכם הריטיינר. באופן זה מבטיח לעצמו נותן השירות שנשכר למלאכה, תשלום חודשי מובטח וקבוע, ולצידו יוכל עדיין להגיש חשבוניות גם על שעות עבודה עודפות ומיוחדות החורגות מהתחשיב החודשי הקבוע שסוכם עליו מראש בהסכם הריטיינר.

==מקצועות בהם שכיח ריטיינר==
מקובל, למשל, לשלם שכר ריטיינר עבור שירותיו של יועץ או עורך דין, מתוך כוונה שהלה יספק את שירותיו עד לגמר המיזם או גמר הטיפול בתביעה המשפטית. במובן זה, ייתכן גם ריטיינר חד-פעמי, המשולם מראש. ריטיינר נפוץ מאוד גם בתחום השירותים החשבונאיים (כגון שירותי ראיית חשבון והנהלת חשבונות) ושירותים עסקיים אחרים.

==חוזה ריטיינר כמקור סמכות==
בעבודתו של עורך דין, הסכם ריטיינר מהווה את הבסיס לסמכותו לטפל בתיק. הסכם ריטיינר מגביל את סמכותו, היות שזו אינה לכל נושא ולכל זמן. על כן זהו הסכם ספציפי מוגבל בטבעו, למשל רק למשך זמן התביעה מוסמך עורך הדין בידי הלקוח לשמש שליח או לייצג את הלקוח. סמכות מסוג כזה יכולה להיות מפורשת, משתמעת, גלויה מאליה או שכיחה בשל השימוש השגור של עורך הדין בסמכות זו בהתאם להוראות הלקוח שלו.

==הערות שוליים==

קטגוריה:תגמול עובדים